नाइजीरिया में धमाके, 40 लोगों की मौत  
नाइजीरिया में क्रिसमस के दौरान कई शहरों में बम धमाकों तथा आत्मघाती हमले में कम से कम 40 लोग मारे गये हैं।
नाइजीरिया में क्रिसमस के दौरान कई शहरों में बम धमाकों तथा आत्मघाती हमले में कम से कम 40 लोग मारे गये हैं। हमले की जिम्मेदारी चरमपंथी संगठन ने ली है। स्वयं को इस्लामी चरमपंथी संगठन बोको हरम का प्रवक्ता बताने वाले ने हमले की जिम्मेदारी ली है। इस हमले को लेकर लोगों में भय और नाराजगी व्याप्त है।  नाइजीरिया के राष्ट्रीय सुरक्षा सलाहकार ने बोको हरम को हमले का जिम्मेदार ठहराया है। लोगों पर हमला उस समय किया गया जब वे प्रार्थना में भाग लेने के बाद चर्च से बाहर निकल रहे थे। एक हमला राजधानी आबुजा के बाहर चर्च के पास उस समय हुआ जब लोग प्रार्थना में भाग लेकर लौट रहे थे। इस हमले में 35 लोग मारे गए। दूसरी घटना में आत्मघाती हमलावर ने दामातुरू के उत्तरपूर्वी भाग में खुफिया पुलिस विभाग की इमारत के बाहर सैन्य काफिले पर हमला किया। इसमें आत्मघाती हमलावर समेत तीन सुरक्षाकर्मियों के मारे जाने की खबर है। इसके अलावा, एक बम धमाका सिटी आफ जोस के भीतरी भाग में हुआ जिसमें एक पुलिसकर्मी की मौत हो गई। गडाका के उत्तरपूर्वी भाग में भी बम विस्फोट हुआ लेकिन यहां किसी के मरने की खबर नहीं है। वैटिकन सिटी, अमेरिका तथा कई अन्य पश्चिमी देशों ने हमलों की कड़ी निंदा की है।